**ΔΕΛΤΙΟ ΤΥΠΟΥ**

**"Ενδοσκοπικές και Διαδερμικές Τεχνικές στην Θεραπεία των Καρδιακών Παθήσεων"**

Τα τελευταία χρόνια, η ιατρική τεχνολογία βίωσε μία αλματώδη ανάπτυξη που έγινε

ιδιαίτερα αισθητή στους τομείς της καρδιαγγειακής απεικόνισης, της επεμβατικής

καρδιολογίας με πλήθος νέων διακαθετηριακών τεχνικών και της ελάχιστα επεμβατικής καρδιοχειρουργικής με τις ενδοσκοπικές και ρομποτικές τεχνικές.

Το Καρδιοχειρουργικό Ινστιτούτο Θεσσαλονίκης και η Ομάδα Καρδιάς της Κλινικής Άγιος Λουκάς υπήρξαν πρωτοπόροι στην επινόηση, υιοθέτηση και ανάπτυξη τέτοιων τεχνικών, τις οποίες έχουν τη χαρά να παρουσιάσουν στην Επιστημονική Ημερίδα που διοργανώνουν στο Μέγαρο Μουσικής Θεσσαλονίκης, στις 15 Δεκεμβρίου 2018, με τίτλο: **"Ενδοσκοπικές και Διαδερμικές Τεχνικές στην Θεραπεία των Καρδιακών Παθήσεων".**

Παθήσεις που παραδοσιακά αντιμετωπίζονταν με μέση στερνοτομή και χειρουργεία

ανοικτής καρδιάς σήμερα αντιμετωπίζονται με μοντέρνες τεχνικές όπως οι διακαθετηριακές επεμβάσεις για την αντιμετώπιση των βαλβιδοπαθειών αορτικής και μιτροειδούς βαλβίδας, αλλά και πρωτοποριακές τεχνικές όπως η πλήρως ενδοσκοπική χειρουργική της μιτροειδούς και τριγλώχινας βαλβίδας και πιο πρόσφατα και της αορτικής βαλβίδας.

Οι επεμβάσεις αυτές έγιναν εφικτές χάρη στην εισαγωγή νέων υλικών και τεχνολογιών όπως η 3D υπερηχογραφία και το fusion imaging με CT και MRI καθώς και η 3D εκτύπωση, τα 3D ενδοσκόπια, τα robotic arms, η πληθώρα διακαθετηριακών υλικών για χρήση σε δομικές παθήσεις της καρδιάς αλλά και των στεφανιαίων, και τέλος τα custom made σύμπλοκα ενδοαυλικά μοσχεύματα για τις παθήσεις της αορτής.

Είναι προφανές ότι βρισκόμαστε στην ανατολή μίας νέας εποχής για την καρδιαγγειακή ιατρική και όπως είναι φυσικό υπάρχει η ανάγκη δημιουργίας ενός forum συζήτησης, ενημέρωσης και ανταλλαγής γνώσεων τόσο σε τοπικό επίπεδο, όσο σε πανελλήνιο και διεθνές. Την Ημερίδα πλαισιώνουν μεγάλος αριθμός διακεκριμένων ομιλητών και σχολιαστών.

Ιδιαίτερη έμφαση θα δοθεί σε θέματα όπως 3D υπερηχογραφία και fusion imaging, 3D ενδοσκοπική και ρομποτική καρδιοχειρουργική με έμφαση στις

παθήσεις της αορτικής, μιτροειδούς και τριγλώχινας βαλβίδας, MitraClip, TAVI και TMVR, Hybrid Coronary Therapies - CTOs και υβριδικές και ενδοαυλικές θεραπείες παθήσεων της αορτής.

Σκοπός της ημερίδας είναι να επικεντρωθεί σε state of the art λύσεις καθημερινών

προβλημάτων που απασχολούν τον κλινικό καρδιολόγο.

Την επιστημονική επιτροπή του συνεδρίου αποτελούν οι Αντώνιος Πίτσης, Πέτρος Δάρδας, Δημήτριος Τσικαδέρης, Νικόλαος Μεζίλης, Βλάσιος Νινιός, Δημήτριος Λυσίτσας και Βασίλης Θανόπουλος.

Η ημερίδα τελεί υπό την αιγίδα της Καρδιολογικής Εταιρείας της Βορείου Ελλάδος.

**Η Ημερίδα θα μεταδοθεί ζωντανά από το Livemedia**

<https://www.livemedia.gr/endoscopic>

**Συνέντευξη Πρόσκληση Προέδρου Οργανωτικής Επιτροπής κ. Α. Πίτση**

<https://www.youtube.com/watch?v=umLNp-PBhb0>

**Περισσότερες πληροφορίες**

<http://www.medevents.gr/congress/endoscopic>